ru cs kk ky ky ru ky ky ky uk uk ky hbs_cyr ky uk ky ru ky ru ky ky ky ky ky ky ky ky be ru ky ky ky ky ru ky ky uk be ky ky fr mn ky ky kk es fr ru
"Алиби", 14.11.08 - 16-бет: •
17-ноябрь - студенттердин эл аралык күнү. Ал 1941-жылы фашизмге каршы күрөшкөн студенттердин Лондондо өткөн эл аралык жолугушуусунан баштап белгилене баштаган, 1939- жылы ушул күнү фашизмге каршы чыккан Чехословакиянын 1000ден ашык студенттери менен мугалимдери фашисттик бийлик тарабынан атылып, көпчүлүгү концлагерлерге айдалган. Ошол күндөн тартып, улут, тил, салт, расасына карата бөлүнбөй, "Студенттик күн" деп майрамдап келишет. Студенттер бул күнү зачет, сессия, "НБ", "Куйрук" дегендерди унутуп, өздөрү айткандай, "На все 100" майрамдашат. Айылдан келген акчаларды ушул күн үчүн түйүнчөктүн түбүнө катып, сакташат. Бул күнү кафе, дискотека дегендерде орун калбай калат. Нанга акчасы жок студенттер андай жерлерге акчаны асмандан жаагандай эле табышат.
1991-жылы Кыргызстанда 12 жогорку окуу жайы болгон. 10 миң адамга 130 студент туура келген. Бүгүнкү күндө 47 жогорку окуу жайы бар. Алардын ичинен 53 пайызы мамлекеттик, 27 пайызы жеке менчик окуу жайлар. Студенттердин 92 пайызы мамлекеттик университеттерде, 7,5 пайызы жеке менчик окуу жайларда окушат. СССРдин курамына кирген өлкөлөрдүн ичинен студенттердин саны боюнча Кыргызстан Украина менен Россиядан кийинки үчүнчү орунда турат. Бизде 10 миң адамга 405 студент, Украинада 500, Россияда 412 студент туура келет. Кыргызстанда 80 миңден ашык окуучу орто мектепти бүтсө, анын 5600ү гана бюджеттик орунда окуйт жана мамлекеттин эсебинен 254-273 сом өлчөмүндөгү стипендия алат.
Студенттердин көбү экзамен учурунда баш жуубаш керек дешет. Анткени, башындагы нерселердин баары чыгып кетет экен. Жакшы окуган студенттин зачеткасын сурап алып, экзамен учурунда отургучка коюп олтурат, анын баалары сага да жугат дешет. Кээ бир студенттер китебин же лекциясын башына коюп уктайт экен. Түнү менен ал маалыматтар студенттин башына сканерленип калат. Дагы бирөөлөр китепти же лекцияны муздаткычка салып коюп, экзаменге бараарда алат. Көпчүлүк студенттер сессиясы бүтмөйүнчө зачеттук китепчесин эч кимге көрсөтпөйт. Экзамен күнү мурда кандайдыр бир ийгилик алып келген кийимдерин кийгендер да бар.
Биринчи курс экени жүрүш-турушунан, сүйлөгөн сөзүнөн эле билинип турат. Тил алчаак, элпек, анан элеңдеген коркок келет. "НБ" алгандан жүрөгү түшөт. Ишембиликтен калбай келет. Группада канча студент болсо, ошонун баары достордой сезилет, баары чогулуп, чогуу жүрүшөт. Башты адаштырган аудиториялардын номерин карап, чурулдап, сабак өтүлүүчү аудиториясын издешет. Сабакка кечикпей, керек болсо эрте келип, күтүп турушат. Сессия, модуль, зачет дегендерди укканда, түнү бою уктабай коркушат. Мугалимдерди баягы айылындагы агай-эжелерине салыштырып көпкө карашат. А бирок, эч ким маңдайынан сылабасына көзү жетип, көңүлү чөгөт. Китепканаларды издеп, таап окуганга аракет кылат. Курсак ачат, бирок университеттин сүрү элестеп, мугалимдердин үнү кулагына жаңырып, жакшыраак тамак ичпейт. Группанын бир "шустрыйын" староста шайлап алышат. А бирок, "студент" деген атка ээ болуп, окуп калганына ичинен кудуңдап сүйүнөт.
Анча-мынча жүрөк байлап алган. Былтыркыдан быйыл башкача. Чачтар өзгөргөн. Кийимдердин модалуусун кийип койгон. Сүйлөгөндү да бир аз билип калат. Лекцияларга коркпой эле кечигип келип коет. Буга кирем, буга кирбейм деп тандап да калган. Чоң курстарды, мугалимдерди, жакшы таанып, жардам сурап сүйлөшкөнгө жарайт. Бирок, дале сессия деген немеден коркот.
Университеттин сыртында да, ичинде да өзүн эркин алып, шартылдап басып калган. Анча - мынчаны көзгө илбейт. 1- курстарды көргөндө боору ооруйт. Майрамдардан кийин 3-4 күн сабакка келбей калат. Модуль учурунда аңдып туруп, келип коет. Модулдан алган баллдарын эсептеп, мугалимдер менен талашып-тартышат. Сессия учурунда деканаттын эшигин аңдып калышат. А бирок, курсак ачканда мурдагыдай пирожки эле жеп албай, азыр деген, студенттик ашканага кирип калган.
Сабакка анда-санда келет. Көп отурса эки пара отурат. Достор эки-үчтөн чогулуп жүрүшөт. Ойлуу тартып токтолуп калган. Старосталарынан "НБ" койбошун суранып коет. Лекцияда уктайт . Себеби, түндө достор тааныштар менен жүрүп уктаган эмес. Сессиялардан коркпойт, бирок "окуудан кулап калбайын"-деп анда-санда эстеп коет.
Универден тажады байкуш. Эптеп бүтсөм деген эле ой. Сабакка көңүлү келсе келет, болбосо жок. Бирок, алдыдагы жанагы госэкзамен, диплом жактоо деген нерсе бир аз түйшөлтөт. Бир жерге кирип иштеп да алган, байкуштун убактысы жетпейт. Дипломун колго алып аткан күнүн күндө элестетип күтөт.
Өткөн сандарыбызда "Баш" деген рубрика ачканыбыз эсиңиздерде болсо керек. Ал рубрикабыз көпчүлүктүн көңүлүнөн түнөк таап, кызыктырганбы, айтор, окурмандарыбыздын суранычы менен аны кайрадан баштап олтурабыз.
Мындан тышкары, атайын аталган рубрика үчүн сүрөткө түшүп, "бизди эмне чыгарбай койдуң?"- деп телефон чалып, таарынычын билдирген саясатчыларыбыз да жок эмес.
Өткөн саныбыздагы үч желкени тең, тилекке каршы, бир дагы окурманыбыз таба алган жок. Тагыраак айтканда, телефон чалгандардын көпчүлүгү №1 жана №2 каармандын желкесин тааныганы менен, рубрикабыздын №3 каарманынын ысымын туура атай алышпады. Ошентсе да Токтораалы уулу Алмаз, Баялы Төрөбеков, Мырзабек Шералиев, Мунарбек Жаңыбаев, Мирлан Чекеев, Аалы Өмүров, Айпери Сейталиева, Бөлөкчал Шерматов, Эрик Кожобеков,Элзар Абылкасымов, Аида Алчикирова, Алишер Тойчубеков, Алимжан Жолдошев, Эдил Ражапов сыяктуу окурмандарыбыз желкенин экөөсүн, №1 - Болот Шерниязов, №2 - Мелис Турганбаев деп туура табышты. Бирок, эрежебизге ылайык 200 сом сыйлыгыбызды үчөөнү тең туура тапкан окурманыбыз гана алаарын билесиңер. Андыктан, №3 каарманыбыздын желкесин жаңы баштар менен кошо кайрадан жандырууга коебуз.
"Баш" рубрикабыздагы үч желкенин кайсы белгилүү саясатчыларга таандык экендигин туура таап, биринчи болуп шаршемби күнү бизге саат 10дон 18ге чейин телефон чалган окурманды редакциябыздын 200 сом сыйлыгы күтөт. Анда эмесе, гезит бетиндеги желкелердин ээлерин туура таап, дароо (0312) 31-33-68 телефонун бураңыз.
Сиз өз укугуңузду жана мыйзамдуу кызыкчылыгыңызды мамлекеттик, сот, милиция, прокуратура органдарында коргоонун жолун жакшылап биле албай жатасызбы?
Кылмыш же жарандык иштер боюнча тажрыйбалуу адвокаттар же юристтер керекпи?
Бизге келиңиз. Келишимдик баада укуктук жардам көрсөтүүгө, соттук иштер боюнча республиканын бардык жерлерине барып берүүгө биздин адвокаттар, юристтер ар дайым даяр.
Биз сиздер үчүн бардык мүмкүнчүлүктөрүбүздү жумшай алабыз.
"Адвокат профи" фирмасы - силердин фирмаңар!
Биз "Ачык саясат" гезити
менен бир имаратта турабыз.
Тел: (0312) 31-33-68, уюлдук телефон (0555) 08-18-91
Видео студияга режиссерлорду, сценаристтерди, операторлорду, монтаждоочу кызматкерлерди келишимдик негизде иштешүүгө чакырабыз!
31-33-68 , 0777 87-00-37
Базардыкынан төмөнкү баада төшөсөң жер кубанган, карасаң көз тайгылган кафель плиталары сатылат.
Кечигип бармагыңды тиштеп калба. Полдуку да, дубалдыкы да бар.Үлгүлөрүн редакциядан көрүп кетсең болот.